
VENDIM
Nr. 46, datë 22.1.2020

PËR SHPALLJEN E ZONËS SË RE PËR ZHVILLIM NË NJËSINË ADMINISTRATIVE LAÇ, BASHKIA KURBIN, DHE CAKTIMIN E ENTIT KOMBËTAR TË BANESAVE SI NJËSI ZBATUESE

Në mbështetje të nenit 100 të Kushtetutës dhe të neneve 13, shkronja “b”, nënndarjet “iii” e “iv”, dhe 16, pika 3, të aktit normativ nr. 9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, me propozimin e ministrit të Shtetit për Rindërtimin, Këshilli i Ministrave 

VENDOSI:

1. Shpalljen si zonë e përshtatshme për zhvillimin e detyruar “Zonë të re për zhvillim”, të zonës 1/1, Njësia Administrative Laç, Bashkia Kurbin, sipas hartës dhe koordinatave bashkëlidhur këtij vendimi. 
2. Enti Kombëtar i Banesave caktohet si njësi zbatuese për këtë zonë: 
a) për të bërë kërkesën për nisjen e procesit për shpronësimin dhe/ose shkëmbimin në zonën e re për zhvillim, sipas parashikimeve të legjislacionit dhe akteve nënligjore në fuqi;  
b) për çdo veprim tjetër, në funksion të rindërtimit të kësaj zone, në përputhje me legjislacionin dhe aktet nënligjore në fuqi. 
3. Ngarkohen Ministri i Shtetit për Rindërtimin, Enti Kombëtar i Banesave, Bashkia Kurbin dhe Agjencia Kombëtare e Planifikimit të Territorit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

